El Ple aprova una sèrie de mesures d'igualtat d'oportunitats amb motiu del Dia Internacional de la Dona
02 de març 2017

![](/media/rysplv3f/96_roser_c.jpg)  
 

El Ple de l'Ajuntament de Sagunt ha aprovat una sèrie de mesures d'igualtat d'oportunitats entre dones i homes a proposta de Compromís amb motiu del Dia Internacional de la Dona. La iniciativa contempla mesures per a impulsar un pacte d'estat per a la lluita contra la discriminació, promoure campanyes d'informació i sensibilització o elaborar un pla d'igualtat, entre d'altres. La moció ha sigut aprovada per unanimitat.

Amb la finalitat d'aconseguir la igualtat real entre dones i homes i acabar amb la discriminació en tots els àmbits de la societat, la moció contempla impulsar un pacte d'estat per a la lluita contra tota discriminació contra la dona, sobretot la que suposa tot tipus de violència, d'igual manera que s'exigeix a les empreses la no discriminació en cap de les seues formes a l'hora de realitzar concessions administratives.

La moció també contempla promoure, impulsar, així com prioritzar campanyes d'informació i sensibilització dirigides a tota la població mitjançant pel·lícules, cartells, col·loquis, sobre la història i triomfs de la dona, així com d’específiques dirigides a adolescents i a la població immigrant per a aconseguir una educació en el respecte i la igualtat de gènere, i per a informar sobre la legislació espanyola en matèria d'igualtat.

Un altre dels aspectes destacables de la moció és el de prioritzar a l'hora d'actualitzar el nomenclàtor dels carrers amb noms de les dones que hagen sigut representatives i rellevants en el municipi, així com commemorar el 8 de Març com el Dia Internacional de la Dona promovent esdeveniments dirigits a reforçar el principi d'igualtat entre dones i homes i sumar-se al lema de l'ONU _L__es dones en un món laboral en transformació: cap a un planeta 50-50 en 2030_.

*   [](http://www.facebook.com/sharer.php?u=https://aytosagunto.es/va/actualitat/el-ple-aprova-una-serie-de-mesures-d-igualtat-d-oportunitats-amb-motiu-del-dia-internacional-de-la-dona/ "Facebook")
*   [](http://twitter.com/share?url=https://aytosagunto.es/va/actualitat/el-ple-aprova-una-serie-de-mesures-d-igualtat-d-oportunitats-amb-motiu-del-dia-internacional-de-la-dona/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-ple-aprova-una-serie-de-mesures-d-igualtat-d-oportunitats-amb-motiu-del-dia-internacional-de-la-dona/ "Linked In")
*   [](mailto:?body=https://aytosagunto.es/va/actualitat/el-ple-aprova-una-serie-de-mesures-d-igualtat-d-oportunitats-amb-motiu-del-dia-internacional-de-la-dona/)